Pozdravljeni!

Pred  nami  je  zadnji  dan  pouka  v  tem  letu,  ki  ga  bomo  tudi  letos  zaključili  s krajšim  kulturnim  dnem.

Za učence od 6. do 9. razreda bo potekal del kulturnega dne in pouk po petkovem urniku.

**Vabimo vas k ogledu šolske prireditve (*Jaz bi darilo, jaz raje sneg. Tebi veselje, meni pa smeh! na povezavi*** <https://www.youtube.com/watch?v=6eGdOx0goJI>**).**

Pričarajte si božično vzdušje s peko domačih piškotov, okraševanjem jelke, pisanjem voščilnic in poslušanjem božične glasbe.

Da bodo prazniki še lepši, si lahko krajšate čas tudi z ogledom hudomušnega pravljičnega filma **Pozabljen božič**. Film govori o kraju, v katerem so ljudje pozabili, da obstaja božič. Film bo na sporedu na *TV Slovenija v nedeljo, 26. 12. 2021, ob 16.30*.

Naj vas ob tem spomnimo, da prav ta dan, 26. 12., praznujemo dan samostojnosti in enotnosti. Na ta dan pred 31-imi leti je potekal namreč plebiscit za samostojno in neodvisno Slovenijo.

Želimo vam, da bi praznične dni preživeli lepo in sproščeno.

Srečno 2022!

Učiteljice slovenščine